Kantelo
Kannel hellin kaikuileepi,
 Riemuäänin raikueleepi.
     Sydän, kuuletko sen
     Riemukantelehen?
     Ah et vaan sä kuulla voi,
     Riemukantelo kun soi!

 Kanteloinen taasti soipi,
 Murheäänin vaikeroipi.
     Sydän, kuuletpa sen
     Murhekantelehen.
     Miks’ et kurja kuulla voi,
     Riemukantelo kun soi!

 Taisit nukkua – ja kuolla.
 Kuulisithan sitten tuolla,
     Missä tuntematon
     Murhekantelo on,
 Kuulisithan, – sydän oi! –
 Riemukanteleet kun soi.

[Juho] Laine.

Lähde: Päijänne 17.4.1879.

Juho Laine
Runot
Päijänne
1879